ভারতীয় মহাকাশ গবেষণা সংস্থা কবে প্রতিষ্ঠিত হয় ?
112530#0
ভারতীয় মহাকাশ গবেষণা সংস্থা (ইসরো; ইংরেজি: Indian Space Research Organisation বা ISRO) ভারতের প্রধান মহাকাশ গবেষণা সংস্থা। ভারত সরকারের নিয়ন্ত্রণাধীন এই সংস্থাটি বিশ্বের অগ্রণী মহাকাশ গবেষণা সংস্থাগুলির অন্যতম। অতীতের কয়েকটি সুসংহত প্রচেষ্টার ফলস্রুতিস্বরূপ ১৯৬৯ সালে ইসরো বর্তমান আকারে প্রতিষ্ঠিত হয়।
ভারতীয় মহাকাশ গবেষণা সংস্থা
712297#0
ভারতীয় মহাকাশ গবেষণা সংস্থা সংক্ষেপে ইসরোর অধ্যক্ষ হলেন সংস্থাটির সর্বোচ্চ পদাধিকারি। ১৯৬২ সালে বিক্রম সারাভাইয়ের অধ্যক্ষতায় ইন্ডিয়ান ন্যাশনাল কমিটি ফর স্পেস রিসার্চ (INCOSPAR) গঠন করা হয়েছিল। বিক্রম সারাভাইয়ের প্রচেষ্টায় বর্তমান ভারতীয় মহাকাশ গবেষণা সংস্থা ১৯৬৯ সালে গড়ে উঠেছিল। তখন থেককে এখন পর্যন্ত ভারতীয় মহাকাশ গবেষণা সংস্থার অধ্যক্ষ হিসাবে দশজন ব্যক্তি অধিস্থিত হয়েছেন। এদের মধ্যে অধ্যাপক সতীশ ধাওয়ান সর্বাধিক ১২ বছর অধ্যক্ষ হিসাবে কার্যনির্বাহ করেছিলে।
ভারতীয় মহাকাশ গবেষণা সংস্থার অধ্যক্ষবৃন্দ
88889#0
ভারতীয় প্রজাতন্ত্রে উচ্চশিক্ষা, বিজ্ঞান ও প্রযুক্তির উন্নয়নের বিষয়ে প্রথম পদক্ষেপ গ্রহণ করেছিলেন দেশের প্রথম প্রধানমন্ত্রী জওহরলাল নেহেরু (কার্যকাল: ১৫ অগস্ট, ১৯৪৭ – ২৭ মে, ১৯৬৪)। ১৯৫১ সালে ১৮ অগস্ট পশ্চিমবঙ্গের ভারতের তৎকালীন শিক্ষামন্ত্রী মৌলানা আবুল কালাম আজাদ কর্তৃক প্রতিষ্ঠিত হয় প্রযুক্তিবিদ্যার প্রসারের লক্ষ্যে গবেষক ও সংগঠকদের একটি ২২ সদস্য দলের ভাবনার ফসল ইন্ডিয়ান ইনস্টিটিউট অফ টেকনোলজি। ১৯৬০-এর দশকের গোড়ার দিকে সোভিয়েত ইউনিয়নের সঙ্গে ঘনিষ্ঠ সহযোগে ভারতীয় মহাকাশ গবেষণা প্রতিষ্ঠান স্থাপিত হয়। এই প্রতিষ্ঠানের লক্ষ্য ছিল ভারতের মহাকাশ কর্মসূচির দ্রুত অগ্রসরণ তথা ভারতের পারমাণবিক শক্তির বৃদ্ধি ঘটানো। এমনকি ১৯৭৪ সালের ১৮ মে পোখরাণে ভারতের প্রথম পারমাণবিক অস্ত্রপরীক্ষার পরেও এই কর্মসূচি অব্যাহত থাকে।
ভারতীয় প্রজাতন্ত্রে বিজ্ঞান ও প্রযুক্তি
262284#0
ভারতীয় মহাকাশ বিজ্ঞান ও প্রযুক্তি সংস্থা (ইন্ডিয়ান ইনস্টিটিউট অফ স্পেস সায়েন্স অ্যান্ড টেকনোলজি বা আইআইএসটি) ভারতের জাতীয় মহাকাশ বিজ্ঞান গবেষণা ও উন্নয়ন সংস্থা। এটি কেরল রাজ্যের তিরুবনন্তপুরমের নেদুমাঙ্গাদের বলিয়ামালায় অবস্থিত। ২০০৭ সালের ১৪ সেপ্টেম্বর ইসরো চেয়ারম্যান ড. জি. মাধবন নায়ার এটির উদ্বোধন করেন। ভারতীয় মহাকাশ গবেষণা সংস্থা (ইসরো) ও ভারত সরকারের মহাকাশ বিভাগ আইআইএসটি-র স্পনসর। ভারতের প্রাক্তন রাষ্ট্রপতি ড. এ পি জে আবদুল কালাম আইআইএসটির প্রথম অধ্যক্ষ হন।
ভারতীয় মহাকাশ বিজ্ঞান ও প্রযুক্তি সংস্থা
261214#0
ভারতীয় বিজ্ঞান সংস্থা (আইআইএসসি) () দক্ষিণ ভারতের বেঙ্গালুরু শহরে প্রতিষ্ঠিত উচ্চতর শিক্ষা এবং গবেষণার জন্যে পাবলিক বিশ্ববিদ্যালয়। ১৯০৯ সালে জামশেদজী টাটার সক্রিয় সমর্থনে এটি প্রতিষ্ঠিত হয়। শুরুতে এটি ""টাটা ইনস্টিটিউট"" নামে পরিচিত ছিলো। আইআইএসসি কম্পিউটিং, মহাকাশ এবং পারমাণবিক প্রযুক্তিতে উল্লেখযোগ্য অবদান রেখেছে, যে কারণে এটি ব্যাপকভাবে ভারতের সেরা প্রতিষ্ঠান হিসাবে গণ্য হয়। এই শিক্ষাপীঠে স্নাতক, স্নাতকোত্তর ডিগ্রী-শিক্ষা ও গবেষণা করা হয়। স্নাতক-শিক্ষা সম্প্রতি ২০১১ সালে শুরু হয়েছে। এই ঐতিহ্যশালী প্রতিষ্ঠানের সাথে সি ভি রামন, জি এন রামচন্দ্রণ, সতীশ ধাওয়ান এবং আরও অনেক বিখ্যাত বিজ্ঞানীর নাম জড়িয়ে আছে।
১৮৯৩ সালে জাপান থেকে শিকাগো সমুদ্রযাত্রার সময়ে পারসী বণিক জামশেদজী টাটার সঙ্গে স্বামী বিবেকানন্দ-এর পরিচয় হয়। স্বামী বিবেকানন্দ শিকাগো শহরে ধর্ম মহাসভায় তাঁর অতি-পরিচিত বক্তৃতা দিতে যাচ্ছিলেন। স্বামীজীর স্বাদেশিকতা মন্ত্রে উদ্বুদ্ধ হয়ে টাটা ভারতবর্ষের মাটিতে একটি গবেষণা ও উচ্চশিক্ষা কেন্দ্রিক প্রতিষ্ঠান শুরু করতে উদ্যোগী হন।
ভারতীয় বিজ্ঞান সংস্থা
42097#0
জাপানি মহাকাশ অনুসন্ধান সংস্থা বা জাক্সা (JAXA) (; :"উচুউ-কৌকুউ-কেন্'ক্যুউ-কাইহাৎসু-কিকৌ") হল জাপানের জাতীয় মহাকাশ সংস্থা। এটি ২০০৩ সালের ১১ই অক্টোবরে প্রতিষ্ঠিত করা হয়। মূলত পূর্বতন কয়েকটি স্বাধীন মহাকাশ সংস্থা নিয়ে এটি গঠন করা হয়।
জাপানি মহাকাশ অনুসন্ধান সংস্থা
33690#0
বাংলাদেশ মহাকাশ গবেষণা ও দূর অনুধাবন প্রতিষ্ঠান (সংক্ষেপে SPARRSO) বাংলাদেশ সরকারের প্রতিরক্ষা মন্ত্রণালয়ের অধীন একটি প্রতিষ্ঠান। এটি ঢাকা শহরের আগারগাঁও-এ অবস্থিত। ১৯৮০ সালে এটি প্রতিষ্ঠিত হয়। বাংলাদেশের ঘূর্ণিঝড় ও অন্যান্য প্রাকৃতিক দুর্যোগের পূর্বাভাস প্রদানে এ কেন্দ্র গুরুত্বপূর্ণ ভূমিকা রাখে। সংস্থাটি LANDSAT ও NOA নামক কৃত্রিম উপগ্রহ ব্যবহার করে ভূমি জরিপে নিয়োজিত। বাংলাদেশের স্যটেলাইট ইমেজারি গুলো এদের তত্বাবধানে থাকে।
বাংলাদেশ মহাকাশ গবেষণা ও দূর অনুধাবন প্রতিষ্ঠান
573879#0
ভারতীয় রাসায়নিক জীববিজ্ঞান সংস্থা (ইংরেজি: Indian Institute of Chemical Biology, "ইন্ডিয়ান ইনস্টিটিউট অফ কেমিক্যাল বায়োলজি"; সংক্ষেপে IICB, "আইআইসিবি") হল ভারতের পশ্চিমবঙ্গ রাজ্যের রাজধানী কলকাতায় অবস্থিত একটি বায়োমেডিক্যাল গবেষণা কেন্দ্র। ১৯৩৫ সালে ইন্ডিয়ান ইনস্টিটিউট অফ এক্সপেরিমেন্টাল মেডিসিন (আইআইইএম) নামে এই সংস্থাটি প্রতিষ্ঠিত হয়। ১৯৫৬ সালে এই সংস্থাটি কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চের (সিএসআরআই) অন্তর্ভুক্ত হয়। ১৯৮২ সালে সংস্থাটির নাম পরিবর্তন করে ‘ভারতীয় রাসায়নিক জীববিজ্ঞান সংস্থা’ বা ‘ইন্ডিয়ান ইনস্টিটিউট অফ কেমিক্যাল বায়োলজি’ রাখা হয়।
ভারতীয় রাসায়নিক জীববিজ্ঞান সংস্থা
15751#3
তিনি ১৯৬০ সালে স্নাতক সম্পন্ন করার পর ভারতীয় প্রতিরক্ষা গবেষণা ও উন্নয়ন সংস্থার এরোনটিক্যাল ডেভলপমেন্ট এস্টব্লিশমেন্টে একজন বিজ্ঞানী হিসেবে যোগদান করেন। উক্ত প্রতিষ্ঠানে তিনি একটি ছোট হোভারক্রাফটের নকশা তৈরি করে তাঁর কর্মজীবন শুরু করেন। কালাম ভারতীয় জাতীয় মহাকাশ গবেষণা কমিটিতে প্রখ্যাত মহাকাশ বিজ্ঞানী ড. বিক্রম সারাভাইয়ের অধীনে কাজ করতেন। ১৯৬৯ সালে আব্দুল কালাম ভারতীয় মহাকাশ গবেষণা সংস্থায় বদলি হন। সেখানে তিনি ভারতের প্রথম কৃত্রিম উপগ্রহ উৎক্ষেপণকারী যান (এসএলভি-III)-এর প্রকল্প পরিচালক ছিলেন যা ১৯৮০ সালের জুলাইয়ে 'রোহিণী' কৃত্রিম উপগ্রহকে তার কক্ষপথে স্থাপন করে। কালাম ১৯৬৫ সালে প্রতিরক্ষা গবেষণা ও উন্নয়ন সংস্থায় স্বাধীনভাবে একটি বর্ধমান রকেট প্রকল্পের কাজ শুরু করেন। ১৯৬৯ সালে তিনি সরকারে অনুমোদন লাভ করেন এবং আরও কয়েকজন প্রকৌশলীকে নিয়ে এই প্রোগ্রামের ব্যপ্তি ঘটান।
এ. পি. জে. আবদুল কালাম
33690#1
১৯৬৮ সালে পূর্ব পাকিস্তানের পরমাণু শক্তি কেন্দ্রে অটোমেটিক পিকচার ট্রান্সমিশন (এপিটি) গ্রাউন্ড স্টেশন প্রতিষ্ঠার মাধ্যমে বাংলাদেশে মহাকাশ প্রযুক্তির ব্যবহার শুরু করে। বাংলাদেশেও স্বাধীন হওয়ার পর সরকার বাংলাদেশের প্রাকৃতিক সম্পদ জরিপ, পরিবেশ, দুর্যোগ পর্যবেক্ষণ ও ব্যবস্থাপনায় এ প্রযুক্তি ব্যবহারের জন্য বাংলাদেশ ইআরটিএস প্রোগ্রাম নামে একটি প্রকল্প গ্রহণ করে। এ প্রকল্পের সফলতার পর ১৯৭৫ সালে বাংলাদেশ ল্যান্ডসেট প্রোগ্রাম (বিএলপি) পঞ্চবার্ষিকী পরিকল্পনায় অন্তর্ভূক্ত হয়। ১৯৮০ সালে বাংলাদেশ পরমাণু শক্তি কমিশনের মহাকাশ এবং বায়ুমণ্ডল গবেষণা কেন্দ্র (এসএআরসি) এবং বিএলপি একত্রিত করে "বাংলাদেশ মহাকাশ গবেষণা ও দূর অনুধাবন প্রতিষ্ঠান" গঠন করা হয়। মহাকাশ বিজ্ঞান ও দূর অনুধাবন প্রযুক্তির সর্বোত্তম ব্যবহার এবং এই প্রযুক্তির উপর গবেষণা, এর যথাযথ প্রয়োগ ও সম্প্রসারণের পদক্ষেপ হিসাবে বাংলাদেশের জাতীয় সংসদ কর্তৃক ১৯৯১ সালের ২৯ নং আইন দ্বারা ‘বাংলাদেশ মহাকাশ গবেষণা ও দূর অনুধাবন প্রতিষ্ঠান (স্পারসো)' পুনঃগঠিত হয়।
বাংলাদেশ মহাকাশ গবেষণা ও দূর অনুধাবন প্রতিষ্ঠান